“લાકડાના પ્લૅટફૉર્મ પરથી પીઆનાનો અવાજ આવ્યો. સંગીત શરૂ થયું. માઈકની પાછળ છોકરી ઊભી રહી ગઈ હતી. ધીરે ધીરે વહેતો, સિસકતો, થરથરાતો સ્વર નાના કમરામાં ફેલાઈ ગયો. બ્લાઉઝના નીચા ઝૂલી ગયેલા કટમાંથી જરા જરા હાંફતી, રસબસતી છાતી દેખાતી હતી અને લાલ ગર્ડલની નીચે કાળા સ્કર્ટનો રેશમી ઘેર તાલબદ્ધ ગરમાતા સંગીતના વેગમાં લહેરાતો હતો. પ્રકાશ ગ્લાસને ગોળ ગોળ હલાવતો રહ્યો અને રેશમી ઘેરને જોતો રહ્યો. ગ્લાસમાંનું ઘેરું પ્રવાહી ગોળ ગોળ ચકરાતું હતું.